Foto: Facebook, Ivica Galović/Pixsell



SUPRUGA HDZ-ova župana Alojza Tomaševića kazala je novinarima u Požegi da ju djeca, rodbina i svi napadaju jer je prijavila supruga. Indexu je jučer rekla da je suprug godinama zlostavlja, no da ga ranije nije prijavila jer su je sprječavala djeca.

>> Javio se HDZ-ov župan koji je pretukao ženu, tvrdi da je nije ni taknuo



>> Šatoraški pop brani HDZ-ovca koji tuče ženu: "On je branitelj, to nešto govori"



"Moja kći i jedan dio rodbine su me nagovarali da ga ne prijavljujem jer će mu to upropastiti karijeru. Odustala sam", rekla je Mara Tomašević na upit zašto ranije nije prijavila nasilje.



Kontaktirali smo županova sina Silvija Tomaševića i njegovu suprugu i zatražili ih komentar o slučaju, ali nisu nam odgovorili na poruku.



Župan i njegova supruga imaju troje djece, no javnosti je poznat samo njihov sin Silvio koji se na posljednjim lokalnim izborima u svibnju kandidirao kao nezavisan kandidat za gradonačelnika Požege.

>> Žena koju je premlatio HDZ-ovac: "Svi me napadaju jer sam progovorila - djeca, rodbina..."

>> Podignuta kaznena prijava protiv HDZ-ova župana, dobio je i zabranu približavanja supruzi





Tekst se nastavlja ispod oglasa

Prije nekoliko tjedana u statusu na Facebooku objasnio je da ga je Bog pozvao na izbore.



"KRIST ISUS DOLAZI USKORO! Dijelim svoje svjedočanstvo, kako me je Bog pozvao na izbore i objavio mi da živimo u posljednjim vremenima i da je Kristov dolazak blizu! Proročanstvo iz Otkrivenja 12 ispunjava se 23. 09. 2017. Milost Gospodina Isusa Krista sa svima nama", napisao je Tomašević na Facebooku.

Prije 4 godine polupao kafić i projurio kroz crveno



Osim zbog kandidature na izborima, Silvio Tomašević je i prije toga završio u medijima. I to nakon što je 2013. godine pod utjecajem alkohola razbijao inventar u jednom lokalu i napao vlasnicu tog ugostiteljskog objekta. Potom je pijan sjeo u automobil i prošao kroz crveno svjetlo na semaforu.



Tim se povodom i sam oglasio u medijima.



"Istina je da sam polupao nekoliko čaša, flaša i šalica, međutim demolirao kafić nisam. Vlasnicu nisam tjelesno napao iako ona to izjavljuje, tjelesno nisam nikoga napao osim stakla i keramike. Naprotiv, prije nego što sam porazbijao čaše vlasnica je napala i povrijedila mene te me je kao pijanog gosta njezinog kafića isprovocirala i pokazala svu svoju neprofesionalnost.



Sjedio sam za šankom, a iznad mene se nalazilo metalno (kravlje) zvono. Kada bi netko pozvonio, to je značilo rundu za cijelu birtiju. Oko 20 sati ja sam se malo šalio tim zvonom i lupkao sam u njega u ritmu glazbe, na što je vlasnica došla do mene i otresito mi rekla da napustim birtiju. Ja sam joj rekao da ću otići kad popijem pivo, ali da prije toga neću. Ona je protestno izlila moje nepopijeno i plaćeno pivo u sudoper. Na to sam ja počeo razbijati čaše i boce koje su mi bile pri ruci, ali ponavljam da nikoga nisam fizički napao. Dodao bih i to da je u kafiću bila živa glazba, a i vlasnica kafića je pila alkohol. Međutim, kako sam sutradan čuo, nije bila alkotestirana jer je policijskim službenicima izjavila da nije niti sudjelovala u tome svemu.



Pijan jesam vozio i spreman sam na sve kazne koje me očekuju, ali nisam imao namjeru proći kroz crveno svjetlo. U križanje Industrijske ulice i Ulice Stjepana Radića sam ulazio dok je još bilo žuto svjetlo, a koje se na crveno prebacilo kad sam već bio u križanju", oglasio se tada o slučaju Silvio Tomašević.



O slučaju župana koji mlati suprugu razgovarali smo i s aktivisticom za ženska prava Sanjom Sarnavkom. Ona je u razgovoru za Index rekla je kako je u svom dugogodišnjem radu sa žrtvama nasilja prečesto vidjela da djeca stanu na stranu oca koji zlostavlja njihovu majku. To se, kaže, najčešće događa u ruralnim sredinama.

"Djeca prečesto radi povlastica stanu na stranu nasilnog oca"



"Strašno je što nije dobila podršku obitelji. No nažalost to je uobičajeno, pogotovo ako je nasilnik na poziciji moći jer je djeci omogućavao nešto što bez njega ne bi mogli imati. Djeca su tako kupljena povlasticama i ne obaziru se na to što otac zlostavlja njihovu majku. Imala sam raznih situacija, u jednom slučaju je otac koji je također bio imućan, tukao ženu, a njihova kći je bila uz njega jer joj je tata kupio auto, davao joj novac za provode, nije se morala žuriti s faksom jer ju je posao ionako radi očeve pozicije čekao.



Netko tko je nasilan prema partnerici može biti potpuno nenasilan prema djeci, njih kupuje, a s druge strane djeca izgube svako poštovanje prema majci. Tako se stvaraju potpuno bezosjećajni ljudi. To je naša hrvatska stvarnost, postali smo jako bešćutno društvo", rekla je Sanja Sarnavka.



Istaknula je da djeca od malih nogu uče i kopiraju ponašanja odraslih.



"Tako vidite dijete koje već od treće godine urla na mamu jer je vidjelo da to radi i otac. Žene koje su izložene nasilju trpe sve i svašta, kako od muža nasilnika tako i od vlastite djece. Nisam jednom čula kako malo dijete urla na mamu 'šuti kravo'.



Što se konkretnog slučaja tiče, njihov otac ima moć kao župan, a bez te političke pozicije je ništa pa im neće moći osigurati stvari kao dosad", rekla je Sarnavka.